Пасля таго як у 2015 г. на пасяджэнні ААН прадстаўнікі 193 дзяржаў адобрылі Парадак дня-2030 і абвясцілі 17 Мэт устойлівага развіцця (МУР), у чалавецтва з’явіўся ўнікальны шанец сумеснымі намаганнямі палепшыць жыццё ва ўсіх кутках планеты. Да рэалізацыі канцэпцыі ўстойлівага развіцця далучылася і Беларусь. Фарміраванне адпаведнай свядомасці нашых грамадзян – той падмурак, без якога немагчыма ажыццявіць пастаўленыя мэты. І ў гэтым працэсе цяжка пераацаніць ролю адукацыі. Менавіта таму Нацыянальны каардынатар па дасягненні Мэт устойлівага развіцця, намеснік старшыні Савета Рэспублікі Нацыянальнага сходу М. А. Шчоткіна завітала 13 чэрвеня ў БДПУ на сустрэчу з будучымі педагогамі.